
OPIS PREDMETA JAVNEGA NAROČILA IN ZAHTEVE NAROČNIKA


1. [bookmark: _Toc60984872]PREDMET JAVNEGA NAROČILA

Predmet javnega naročila je nakup medicinsko potrošnega materiala (v nadaljevanju: blago), ki obsega naslednje sklope: 
	
Sklop 1: Pripomočki za venski in arterijski dostop, ki je razdeljen na 45 podsklopov;
Sklop 2: Pripomočki za kateterizacijo mehurja in vstavitev nazogastrične sonde, ki je razdeljen na 27 podsklopov;
Sklop 3: Monitornig, UZ, ki je razdeljen na 14 podsklopov;
Sklop 4: Pripomočki za fizioterapijo, ki je razdeljen na 8 podsklopov;
Sklop 5: Pripomočki za zagotavljanje varnosti pacienta, ki je razdeljen na 4 podsklope;
Sklop 6: Ostali medicinsko potrošni material, ki je razdeljen na 50 podsklopov.


2. [bookmark: _Toc60984873]TEHNIČNA USTREZNOST PONUJENEGA BLAGA

Ponujeno blago mora ustrezati vsem naročnikovim zahtevam iz predmetne razpisne dokumentacije in mora biti skladno s trenutno veljavno slovensko in EU zakonodajo o medicinskih pripomočkih. 

Rok uporabe posameznega blaga ob dobavi le-tega ne sme biti krajši od 12 mesecev (velja le za blago, ki ima predviden rok trajanja). V kolikor ima blago krajši rok uporabe, izbrani ponudnik – dobavitelj pred dostavo tega blaga pridobi pisno soglasje naročnika – kupca. V primeru, da naročnik- kupec ni podal soglasja, rok uporabe dostavljenega blaga pa je krajše od 12 mesecev, lahko naročnik – kupec zavrne njegov prevzem.

Ponudnik se obvezuje, da bo na zahtevo naročnika, v roku pet delovnih dni kot dokaz, da ponujeno blago ustreza vsem naročnikovim zahtevam, predložil:
· zadostno količino brezplačnih vzorcev ponujenega blaga in se udeležil predstavitve oziroma testiranja ponujenega blaga, ki ga bo izvedla strokovna komisija;
· CE certifikate oziroma izjave o skladnosti in morebitno dodatno dokumentacijo, vezano na kakovost in varnost ponujenih medicinskih pripomočkov;
· ustrezno dokumentacijo – prospekte, kataloge oziroma tehnične opise (v slovenskem jeziku), iz katerih bo razvidno, da ponujeno blago izpolnjuje naročnikove zahteve (označeno, obkroženo ali podčrtano), pri čemer se morajo kataloške številke ali tipi blaga (artiklov), navedeni v ponudbenem predračunu, in oznake v priloženih prospektih, katalogih, opisih, specifikacijah nedvoumno ujemati;
· dokazila, da so ponujeni medicinski pripomočki skladni z Uredbo (EU) 2017/745 Evropskega parlamenta in Sveta z dne 5. aprila 2017 o medicinskih pripomočkih, ter da so ponujeni in vitro diagnostični pripomočki skladni z Uredbo (EU) 2017/746 Evropskega parlamenta in Sveta z dne 5. aprila 2017 o in vitro diagnostičnih medicinskih pripomočkih, oziroma (zaradi prehodnega obdobja), da so ponujeni medicinski pripomočki  v skladu s prejšnjo direktivo (MDD) in imajo veljavne certifikate.

Kot dokazilo o ustreznosti ponujenega blaga mora ponudnik v ponudbi predložiti izjavo, da blago, ki ga ponuja v svoji ponudbi, ustreza vsem naročnikovim zahtevam iz predmetne razpisne dokumentacije, kar ponudnik poda na Obrazcu št. 1.

Naročnik si pridržuje pravico, da (v okviru dovoljenih možnosti iz petega in šestega odstavka 89. člena ZJN-3), od ponudnika pred oddajo naročila zahteva dopolnitev oz. predložitev dokazil, iz katerih izhaja, da ponujeno blago ustreza zahtevam iz razpisne dokumentacije. 



3. [bookmark: _Toc87964218]PREDVIDEN OBSEG JAVNEGA NAROČILA, KRAJ IN ROK DOBAVE BLAGA

[bookmark: _Toc87964219]3.1	Predviden obseg javnega naročila

Obseg javnega naročila je razviden iz tega dokumenta in iz Ponudbenega predračuna. 

Predmetno javno naročilo se izvaja za obdobje dveh let, in sicer od 1. 2. 2023 do 31. 1. 2025, oziroma do porabe sredstev okvirne dvoletne pogodbene vrednosti.

Količine, ki so navedene v ponudbenem predračunu za posamezen podsklop, so okvirne, niso dokončne in se prilagajajo konkretnim potrebam in razpoložljivim finančnim sredstvom naročnika – kupca. Naročnik – kupec ni zavezan naročiti celotne količine blaga.

[bookmark: _Toc87964220]3.2	Kraj dobave blaga

Kraj dobave blaga, ki je predmet javnega naročila, je skladišče lekarne Splošne bolnišnice Trbovlje, Rudarska cesta 9, 1420 Trbovlje. Blago mora biti ob dobavi dostavljeno in razloženo v prostore naročnika – kupca.

[bookmark: _Toc87964221]3.3	Rok dobave blaga

Naročnik – kupec bo posamezne vrste blaga, ki jih bo potreboval v času trajanja pogodbe, naročal pri izbranemu ponudniku – dobavitelju s pisnimi naročilnicami, v kateri bo vsakokrat opredelil vrste in količine blaga.

Izbrani ponudnik – dobavitelj bo dobavo naročenega blaga izvedel najkasneje v roku 2 (dveh) delovnih dni, pri nujnih naročilih pa najkasneje v roku 1 (enega) delovnega dneva, od prejema naročila, v delovnem času lekarne Splošne bolnišnice Trbovlje, med 7.00 in 15.00 uro.


4. [bookmark: _Toc60984877]OSTALE ZAHTEVE NAROČNIKA 

Ponudnik se zavezuje, da:
· bo zagotavljal načelo sledljivosti blaga pri naročniku – kupcu, pri čemer se zavezuje ob vsakokratni dobavi blaga sklicevati na naročilnico naročnika – kupca in zagotavljati ujemanje podatkov, kot je naziv blaga in kataloška številka proizvajalca, navedenih v ponudbeni dokumentaciji javnega naročila iz 1. člena te pogodbe, na dobavnici, računu in embalaži;
· bo poskrbel, v kolikor je izvedljivo, da se bo vsakokratni prevzem blaga vršil z elektronsko dobavnico, ki bo kompatibilna z naročnikovim – kupčevim lekarniškim programom poslovanja za evidenco dobav (ProLis, format dobavnice asc ali xml);
· bo poskrbel, v kolikor je to izvedljivo, da število kosov blaga (artikla) v osnovni enoti pakiranja ne bo presegalo polletne količine predvidene porabe blaga (artikla), glede na ocenjeno količino posameznega blaga (artikla) iz ponudbenega predračuna;
· bo izstavljal račune za sukcesivne dobave blaga največ dvakrat mesečno. 

Izbrani ponudnik – dobavitelj lahko iz objektivnih razlogov (ukinitev oz. zamenjava blaga na trgu, novo bolj učinkovito blago ...), v soglasju z naročnikom – kupcem, določeno blago zamenja z drugim blagom, pod pogojem, da bo le-to ustrezalo tehničnim zahtevam za predmetno blago iz razpisne dokumentacije (bo enakovredno ali boljše) in da cena zamenjanega blaga ostane enaka ceni blaga, ki ga izbrani ponudnik – dobavitelj želi zamenjati. V takšnih primerih mora izbrani ponudnik – dobavitelj naročniku – kupcu v soglasje posredovati obrazložitev za menjavo blaga ter vso potrebno dokumentacijo, iz katere bo razvidno, da blago ustreza zahtevam razpisne dokumentacije predmetnega javnega naročila.

[bookmark: _GoBack]V kolikor izbrani ponudnik – dobavitelj ne bo sposoben zagotoviti posameznih dobav ali dobave določenega blaga, predmetno blago pa bo dobavljivo na trgu pri drugih dobaviteljih, si naročnik – kupec pridržuje pravico, da to ali enakovredno blago kupi pri drugih dobaviteljih, izbrani ponudnik – dobavitelj pa se zavezuje, da bo morebitno razliko v ceni povrnil naročniku – kupcu, na podlagi izdanega računa, kateremu bo priloženo dokazilo o nakupu predmetnega blaga po višji ceni (npr. račun).

Vsi ostali pogoji in zahteve naročnika, ki v razpisni dokumentaciji niso posebej navedeni, so takšni, kot jih opredeljuje osnutek pogodbe, ki je sestavni del razpisne dokumentacije. Ker ponudnik z oddajo izpolnjenega obrazca št. 1 (Izjava v zvezi s predložitvijo ponudbe) potrjuje, da sprejema vsebino osnutka pogodbe, mu le-tega v ponudbi ni potrebno predložiti.

